ai4bharat/Pralekha huggingface dataset:
பிரதமர் அலுவலகம்
தூய்மை சக்தி 2019 மாநாடு: தூய்மையான பாரதத்திற்கான ஊரக பெண் சாதனையாளர்கள்
குருஷேத்ராவில் தூய்மை சக்தி 2019 நிகழ்ச்சியை பிரதமர் நாளை துவக்கி வைப்பார்
நாடு முழுவதும் உள்ள பஞ்சாயத்துத் தலைவிகளுக்கு பாராட்டு
நாளை பிப்ரவரி 12 2019 அன்று ஹரியானா குருஷேத்ராவுக்கு பிரதமர் திரு. நரேந்திர மோடி பயணம் மேற்கொள்ள உள்ளார். பெண் பஞ்சாயத்து தலைவர்கள் மாநாடான தூய்மை சக்தி 2019 நிகழ்ச்சியில் கலந்து கொண்டு, 2019-ம் ஆண்டுக்கான தூய்மை விருதுகளை அவர் வழங்க உள்ளார். குருஷேத்ராவில் கழிவறைகளை அழகாகவும், தூய்மையாகவும் வைத்திருப்பது குறித்த கண்காட்சியை பார்வையிடும் பிரதமர் பின்னர் பொதுக் கூட்டத்தில் உரையாற்ற உள்ளார். ஹரியானாவில் உள்ள பல்வேறு வளர்ச்சித் திட்டங்களை அவர் துவக்கி வைத்து அடிக்கல்லும் நாட்டுவார்.
தூய்மை பாரதம் இயக்கத்தில் ஊரகப் பெண்கள், தலைமையேற்று மேற்கொள்ளும் பணிகள் குறித்து கவனம் ஈர்ப்பதே தூய்மை சக்தி 2019 என்ற தேசிய நிகழ்வின் நோக்கமாகும். நாடு முழுவதும் உள்ள பஞ்சாயத்து தலைவிகளும், பஞ்சாயத்துத் தலைவர்களும் இந்நிகழ்வில் பங்கேற்க உள்ளனர். பெண்களுக்கு அதிகாரமளிப்பதை நோக்கமாக்க் கொண்டுள்ள இந்நிகழ்ச்சியில் 15,000-க்கும் மேற்பட்ட பெண்கள் பங்கேற்பார்கள் என்று எதிர்பார்க்கப்படுகிறது.
மத்திய குடிநீர் மற்றும் துப்புரவுத் துறை அமைச்சகம் ஹரியானா அரசுடன் இணைந்து தூய்மை சக்தி 2019 நிகழ்ச்சியை ஏற்பாடு செய்துள்ளது. தூய்மை பாரதத்திற்காக ஊரகப் பகுதிகளில், அடிமட்ட அளவில் மேற்கொள்ளப்படும் சிறந்த முறைகள் குறித்து இந்நிகழ்ச்சியில் பகிர்ந்து கொள்ளப்படும். தூய்மை பாரதம் மற்றும் சமீபத்தில் உலகளவில் முதல் முறையாக ஏற்பாடு செய்யப்பட்டிருந்த தூய்மையான, அழகான கழிவறை என்ற பிரச்சாரத்தின் சாதனைகள் குறித்து எடுத்துரைப்பார்கள்.
பின்னணி:
குஜராத் காந்தி நகரில், 2017 ஆம் ஆண்டில் பிரதமர் திரு. நரேந்திர மோடி தூய்மை சக்தியின் முதல் நிகழ்ச்சியைத் துவக்கி வைத்தார். 2017-ல் தூய்மை சக்தி நிகழ்ச்சிக்காக, சர்வதேச பெண்கள் தினத்தன்று நாடு முழுவதிலுமிருந்து ஆறாயிரத்திற்கும் மேற்பட்ட பெண் பஞ்சாயத்துத் தலைவர்கள் குஜராத்தில் ஒன்று கூடினர். இவர்களிடம் உரையாற்றிய பிரதமர் அவர்களை கவுரவிக்கவும் செய்தார்.
உத்தரப்பிரதேசம் லக்னோவில் தூய்மை சக்தியின் 2-வது நிகழ்ச்சி நடைபெற்றது. நாடு முழுவதிலுமிருந்து 8,000 பஞ்சாயத்துத் தலைவிகள் 3,000 பெண் தூய்மை பணியாளர்கள் மற்றும் பெண் சாதனையாளர்கள் நிகழ்த்திய சிறந்த பங்களிப்புக்காக அவர்கள் அங்கீகரிக்கப்பட்டனர்.
தற்போது இந்நிகழ்ச்சியின் 3-வது தொகுப்பு குருஷேத்ராவில் நடைபெற உள்ளது.
சமூகத்தின் அடிமட்டத்திலிருந்து ஊரகப் பெண் சாதனையாளர்கள் சமூகத்தை ஒன்று திரட்டி மாற்றத்தின் முகவர்களாக மாறி, தூய்மை பாரதம் போன்ற முன்முயற்சிகளை பெண்கள் முன்னின்று வழிநடத்தி செல்வதற்கு தூய்மை சக்தி சிறந்த எடுத்துக்காட்டாக விளங்குகிறது. அக்டோபர் 2, 2019-க்குள் தூய்மையான மற்றும் திறந்தவெளி கழிப்பறை இல்லாத நாடாக இந்தியாவை மாற்றுவதற்காக அக்டோபர் 2, 2014 அன்று பிரதமர் திரு. நரேந்திர மோடி துவக்கி வைத்த தூய்மை பாரத இயக்கத்தின் கீழ் இந்த முயற்சிகள் மேற்கொள்ளப்பட்டு வருகின்றன.
பிரதமர் அலுவலகம்
இந்தியாவின் 74-வது குடியரசு தினத்தையொட்டி வாழ்த்து தெரிவித்த உலகத் தலைவர்களுக்குப் பிரதமர் நன்றி
இந்தியாவின் 74-வது குடியரசு தினத்தையொட்டி வாழ்த்து தெரிவித்த உலகத் தலைவர்களுக்குப் பிரதமர் திரு.நரேந்திர மோடி நன்றி தெரிவித்துள்ளார்.
ஆஸ்திரேலிய பிரதமரின் ட்விட்டருக்கு பதிலளித்து பிரதமர் கூறியிருப்பதாவது;
“நன்றி பிரதமர் அவர்களே, ஆஸ்திரேலிய தினத்தையொட்டி உங்களுக்கும் நட்பு நிறைந்த ஆஸ்திரேலிய மக்களுக்கும் வாழ்த்துக்கள்”.
நேபாள பிரதமர் ட்விட்டருக்கு பிரதமர் பதிலளித்துள்ளதாவது;
“பிரச்சண்டா அவர்களே, உங்களது வாழ்த்துக்களுக்கு நன்றி”.
பூடான் பிரதமரின் வாழ்த்துக்கு பிரதமர் நன்றி தெரிவித்து வெளியிட்டுள்ள ட்விட்டர் வருமாறு;
“டாக்டர் லோட்டே ஷெரிங் அவர்களே, உங்களது வாழ்த்துக்கு நன்றி. இரு நாடுகளின் முன்னேற்றம் மற்றும் வளர்ச்சிக்காக பூடானின் தனித்துவம் வாய்ந்த ஒத்துழைப்புக்கு இந்தியா உறுதிபூண்டுள்ளது”.
மாலத்தீவுகள் அதிபரின் ட்விட்டருக்கு பதிலளித்து பிரதமர் கூறியிருப்பதாவது;
“அதிபர் இபு சோலிஹ் அவர்களின் இதயப்பூர்வமான வாழ்த்துக்களுக்கு நன்றி. இந்தியா – மாலத்தீவுகளின் கூட்டாண்மை அடைந்துள்ள நிலைத்த முன்னேற்றத்தைக் காணுவதில் மகிழ்ச்சி”.
இஸ்ரேல் பிரதமரின் ட்விட்டருக்கு பிரதமர் அளித்துள்ள பதில்;
பிரதமர் நேத்தன்யாஹூ அவர்களே, இந்தியாவின் குடியரசு தினத்துக்கு உங்கள் வாழ்த்துக்கு நன்றி. நமது பாதுகாப்பு ஒத்துழைப்பை மேலும் வலுப்படுத்துவதை எதிர்நோக்கியுள்ளேன்”.
பிரான்ஸ் அதிபரின் ட்விட்டருக்கு பிரதமரின் பதில் வருமாறு;
“எனதருமை நண்பர் இமானுவேல் மேக்ரோன் அவர்களின் இந்திய குடியரசு நாள் வாழ்த்துக்கு நன்றி. இந்தியாவின் ஜி.20 தலைமைத்துவம், இந்தியா – பிரான்ஸ் பாதுகாப்பு ஒத்துழைப்பின் 25 ஆண்டு நிறைவு ஆகியவற்றின் வெற்றிக்கு இணைந்து பாடுபடுவோம் என்ற உங்களது அர்ப்பணிப்பை நான் பகிர்ந்து கொள்கிறேன். உலக நன்மைக்காக இந்தியாவும், பிரான்சும் ஆற்றலுடன் இணைந்து செயல்படும்”.
மொரீஷியஸ் பிரதமர் வெளியிட்டுள்ள ட்விட்டர் வாழ்த்துக்கு பிரதமர் நன்றி தெரிவித்துள்ளதாவது;
“நன்றி பிரதமர் குமார் ஜூகுநாத் அவர்களே. நவீன குடியரசுகளின் பயணத்தை பகிர்ந்து கொண்டுள்ள நமது இரு நாடுகளும் மக்கள் சார்ந்த வளர்ச்சியில் தீவிர கவனம் செலுத்தி வருகின்றன.
மொரீஷியசுடன் கூட்டுறவை மேலும் புதிய உச்சத்திற்கு கொண்டு செல்வதை எதிர்நோக்கியுள்ளேன்”
அறிவியல் மற்றும் தொழில்நுட்பத்துறை
வறட்சியால் பாதிக்கப்பட்ட தமிழக கிராமத்திற்கு சூரிய ஒளி தொழில்நுட்பத்தின் மூலம் சுத்திகரிக்கப்பட்ட கடல் நீர் நிவாரணமாக அமைந்துள்ளது
தமிழகத்தின் தென்கிழக்கு கோடியில் ராமநாதபுரம் மாவட்டத்தில் அமைந்துள்ள வறட்சியால் பாதிக்கப்பட்ட நரிப்பையூர் எனும் கிராமம், இனி ஒரு நாளைக்கு 20,000 லிட்டர் சுத்திகரிக்கப்பட்ட தண்ணீரை கடலில் இருந்து பெறும். அங்கு நிறுவப்பட்டுள்ள சூரிய ஒளியால் இயங்கும் பார்வார்டு ஆஸ்மாசிஸ் கடல்நீர் சுத்திகரிப்பு அமைப்பின் மூலம் இது சாத்தியமாகியுள்ளது.
இதன் மூலம் குடி தண்ணீர் பஞ்சம் வெற்றிகரமாக எதிர்கொள்ளப்பட்டு, பத்தாயிரம் மக்கள் வசிக்கும் இந்த கிராமத்தில் ஒரு நபருக்கு ஒரு நாளைக்கு இரண்டு லிட்டர் தரமான குடிநீர் விநியோகிக்கப்படும். குறைவான மின்சாரத்தில், குறைந்த செலவில் எளிதாக இயக்கக்கூடிய வகையிலான இந்த அமைப்பு நீண்டகாலத்திற்கு உழைக்கும் வகையில் தயாரிக்கப்பட்டுள்ளது.
எம்பீரியல் - கே ஜி டி எஸ் ரெனிவபல் எனர்ஜி எனும் நிறுவனத்துடன் இணைந்து ஐஐடி சென்னை இந்த கடல் நீர் சுத்திகரிப்பு அமைப்பை உருவாக்கியுள்ளது.
உப்புத்தன்மை, நிலத்தடி நீர் பற்றாக்குறை உள்ளிட்ட காரணங்களால் தமிழகத்தின் தென் கிழக்கு பகுதியில் உள்ள ராமநாதபுரம் மாவட்டம் குடி தண்ணீர் பஞ்சத்தால் பெரிதும் பாதிக்கப்பட்டுள்ளது. 423000 ஹெக்டர் பரப்பளவில் அமைந்திருக்கும் இம் மாவட்டத்தில் 262 கிலோமீட்டர் நீளத்திற்கு கடற்கரை உள்ளது. மாநிலத்தின் மொத்த கடற்கரை பரப்பளவில் நான்கில் ஒரு பகுதி இதுவாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1728530
கலாசாரத்துறை அமைச்சகம்
மத்திய கலாச்சாரத்துறை அமைச்சகத்துக்கு ரூ.3,009.05 கோடி ஒதுக்கீடு : 2021-22ம் ஆண்டை விட 13 சதவீதம் அதிகம்
மத்திய கலாச்சாரத்துறை அமைச்சகத்துக்கு 2022-23ம் ஆண்டு நிதிநிலை அறிக்கையில் ரூ.3009.05 கோடி ஒதுக்கீடு செய்யப்பட்டுள்ளது. இது கடந்த 2021-22ம் நிதியாண்டு ஒதுக்கீட்டை விட 13 சதவீதம் அதிகம்.
இது குறித்து டிவிட்டரில் கருத்து தெரிவித்துள்ள மத்திய அமைச்சர் திரு ஜி கிஷன் ரெட்டி, ‘‘ மேம்பாடு, வளர்ச்சி, கட்டமைப்பு மற்றும் நலத்திட்டங்களை மையமாக கொண்ட தற்சார்பு இந்திய பட்ஜெட்டுக்காக பிரதமர் திரு நரேந்திர மோடி மற்றும் மத்திய நிதியமைச்சர் திருமதி நிர்மலா சீதாராமன் ஆகியோருக்கு வாழ்த்துக்கள்’’ என தெரிவித்துள்ளார்.
கலாச்சாரத்துறைக்கான மொத்த ஒதுக்கீட்டில் இந்திய தொல்பொருள் ஆய்வுக்கு ரூ.1080.34 கோடி ஒதுக்கீடு செய்யப்பட்டுள்ளது. கலா சன்ஸ்கிரிதி விகாஸ் திட்டம் உட்பட கலாச்சாரத்துறை அமைச்சகத்தின் மத்திய திட்டங்களை அமல்படுத்த ரூ.532.55  கோடி ஒதுக்கப்பட்டுள்ளது.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1794379
அறிவியல் மற்றும் தொழில்நுட்பத்துறை
2024 ஆம் ஆண்டுக்குள் இந்தியாவின் 5 டிரில்லியன் டாலர் பொருளாதார இலக்குக்கு பங்களிப்பதற்கான முக்கிய உந்துதலாக, உயிரி தொழில்நுட்ப துறை அங்கீகரிக்கப்பட்டுள்ளது: மத்திய அமைச்சர் டாக்டர் ஹர்ஸ்வர்தன் தகவல்
மத்திய சுகாதாரத்துறை அமைச்சர் டாக்டர்.ஹர்ஸ்வர்தன் மக்களவையில் நேற்று எழுப்பு பூர்வமாக தாக்கல் செய்த அறிக்கையில் கூறியதாவது:
உயிரி மருந்து பொருட்களை சந்தைக்கு கொண்ட வரும் நோக்கத்துடன், தேசிய உயிரி மருந்து திட்டத்துக்கு மத்திய அமைச்சரவை கடந்த 2017-ல் ஒப்புதல் அளித்தது. இத்திட்டத்தின் நோக்கம் தடுப்பூசிகள் மற்றும் மருத்துவ கருவிகளை உருவாக்குவது, பரிசோதனை மற்றும் தயாரிப்புக்கான கட்டமைப்பை உருவாக்குவது மற்றும் ஆராய்ச்சியை ஊக்குவிப்பது ஆகும்.
தேசிய உயிரிமருந்து திட்டம், சிறு மற்றும் நடுத்தர நிறுவனங்களுக்கு உயிரிமருந்து தயாரிப்பு மேம்பாட்டுக்கு ஆதரவளிக்கிறது, தொழில்துறை கல்விசார் இணைப்புகளை மேம்படுத்துகிறது மற்றும் மருத்துவ அறிவை தடுப்பூசிகள், உயிரிசிகிச்சைகள், சாதனங்கள் மற்றும் நோயறிதலுக்கான பரிசோதனைகள் / தொழில்நுட்பங்களாக மாற்றும் வாய்ப்புகளை வழங்குகிறது.
கொவிட்-19 தொற்று நேரத்தில், மருத்துவ சாதனங்கள், பரிசோதனைகள், தடுப்பூசிகள், சிகிச்சைகள் ஆகியவற்றில் புதிய தொழில்நுட்பங்களை மேம்படுத்துவது நோக்கி மத்திய அரசு செயல்பட்டு கொண்டிருந்தது.
இதற்காக தொழிற்சாலைகள் மற்றும் உயர் கல்வி நிறுவனங்களில் ஆராய்ச்சி மற்றும் மேம்பாடு ஆதரவை வளர்ப்பதில் முக்கிய கவனம் செலுத்தப்பட்டுள்ளது.
பிபிஇ உடைகள், முககவசங்கள், கிருமிநாசினிகள் தயாரிப்பில் பல்வேறு அமைச்சகம் மற்றும் துறைகளின் தொழில்நுட்ப தலையீடுகள் பெரிதும் உதவின. கொவிட்-19 தொற்றிலிருந்து மக்களை காக்க இவைகள் நாடு முழுவதும் விநியோகிக்கப்பட்டது.
உயிரி தொழில்நுட்பத்தில், கல்வித்துறை மற்றும் தொழிற்துறை கூட்டு செயல்பாடை ஊக்குவிப்பதற்காக, புதிய தொழில் தொடக்க சூழலை ஏற்படுத்துவதற்காகவும் உயிரிதொழில்நுட்ப தொழில் ஆராய்ச்சி உதவி கவுன்சிலை  மத்திய அரசு கடந்த 2012ம் ஆண்டு ஏற்படுத்தியது. ஆராய்ச்சி மற்றும் மேம்பாடு மூலமாக உயிரி தொழில்நுட்பத்தை ஊக்குவிப்பதில் உயிரி தொழில்நுட்ப துறை கவனம் செலுத்துகிறது. இத்துறையின் கீழ் 16 தன்னாட்சி கல்வி நிறுவனங்கள் செயல்படுகின்றன. 2024 ஆம் ஆண்டுக்குள் இந்தியாவின் 5 டிரில்லியன் டாலர் பொருளாதார இலக்குக்கு பங்களிப்பதற்கான முக்கிய உந்துதலாக, உயிரி தொழில்நுட்ப துறை அங்கீகரிக்கப்பட்டுள்ளது.
(Visitor Counter : 113
புவி அறிவியல் அமைச்சகம்
தில்லி - தேசிய தலைநகர் பகுதியில் காற்றின் தரம் திருப்தி: வானிலை முன்னறிவிப்பு மையம் தகவல்
தில்லி - தேசிய தலைநகர் பகுதியில் காற்றின் தரம் திருப்தியாக உள்ளது என வானிலை முன்னறிவிப்பு மையம் தெரிவித்துள்ளது.
இது வெளியிட்டுள்ள அறிக்கையில் கூறியிருப்பதாவது:
தில்லி - தேசிய தலைநகர் பகுதியில் காற்றின் தரம் இன்று திருப்திகரமாக மிதமான பிரிவில் இருக்கும். நாளை மற்றும் நாளை மறுதினம் காற்றின் தரம் சற்று மோசமானலும், மிதமான பிரிவில் தொடர்ந்து இருக்கும்.
வலுவான மேலடுக்கு காற்று தூசியை ஏற்படுத்தலாம். காற்று மாசு அளவு பிஎம் 10 என்ற அளவில் இருக்கும். தில்லியில் அடுத்த 5 நாட்களுக்கு காற்றின் தரம் திருப்திகரமாக மிதமான பிரிவில் இருக்க வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729357
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 157.50 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 157.50 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.17 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789813
தகவல் மற்றும் ஒலிபரப்பு அமைச்சகம்
தோபா கல்லூரியின் 65-வது பட்டமளிப்பு விழா 2022 செப்டம்பர் 20 அன்று நடைபெறவுள்ளது
மத்திய தகவல், ஒலிபரப்பு மற்றும் இளைஞர் நலன் மற்றும் விளையாட்டுத்துறை அமைச்சர் திரு.அனுராக் தாக்கூர் தலைமை விருந்தினராக கலந்து கொண்டு பட்டமளிப்பு உரை நிகழ்த்துவார். தோபா கல்லூரியின் நிர்வாகக் குழுத் தலைவர் சந்தர மோகன் சிறப்புரை ஆற்றுவார். கல்லூரி முதல்வர் டாக்டர். பர்தீப் பண்டாரி ஆண்டறிக்கையை சமர்ப்பிக்கவுள்ளார்.
தோபா கல்லூரி, தேசிய மதிப்பீடு மற்றும் அங்கீகார கவுன்சிலின் ஏ+ தர சுழற்சி-II அங்கீகாரம் பெற்றது. தோபா கல்லூரி தொடர்ந்து பல்வேறு முன்னேற்றங்களை செய்து வருகிறது. பல்கலைக் கழக மானியக் குழு இந்த கல்லூரிக்கு சிறந்த திறன் கொண்ட கல்லூரி என்ற தகுதியை வழங்கியுள்ளது.
2017-ஆம் ஆண்டில், மத்திய அறிவியல் மற்றும் தொழில்நுட்ப அமைச்சகம் இந்தக் கல்லூரிக்கு நட்சத்திர கல்லூரி என்ற அந்தஸ்தை வழங்கியுள்ளது. 81 ஆண்டுகளுக்கும் மேலாக இந்த கல்லூரி தரமான கல்வியை பயிற்றுவித்து வருகிறது. மத்திய அரசின் தகவல் மற்றும் ஒலிபரப்பு அமைச்சகத்தின்கீழ், கல்லூரி சமூக வானொலி ராப்தா 90.8-ஐ தொடங்கி, வெற்றிகரமாக நடத்தி வரும் தோபா கல்லூரி ஒரு சிறந்த இடத்தை பெற்றுள்ளது.
பிரதமர் அலுவலகம்
திரிபுரா மாநிலம் உருவான தினம்: பிரதமர் வாழ்த்து
திரிபுரா மாநிலம் உருவான தினமான இன்று பிரதமர் திரு.நரேந்திர மோடி, அம்மாநில மக்களுக்கு வாழ்த்து தெரிவித்துள்ளார்.
திரு.மோடி விடுத்துள்ள சுட்டுரைப் பதிவில், “திரிபுரா மாநிலம் உருவான சிறப்பு நாளான இன்று அம்மாநில மக்களுக்கு எனது நல்வாழ்த்துகள். திரிபுரா மக்களின் பண்பாடும், இயற்கையான அன்புள்ளமும், நமது நாட்டு மக்கள் அனைவரையும் கவர்ந்தவை. பல்வேறு துறைகளில் இம்மாநிலம் சிறப்பான முன்னேற்றத்தை அடைந்துள்ளது. இதே உணர்வு தொடரட்டும்” என்று கூறியுள்ளார்.
பிரதமர் அலுவலகம்
கோவிட் -10 நோயைக் கட்டுப்படுத்துவது தொடர்பாக சார்க் நாடுகளின் தலைவர்களுடன் வீடியோ கான்பரன்ஸ் நிகழ்ச்சியில் பிரதமரின் நிறைவுரை
மேதகைமை மிக்கவர்களே,
உங்கள் நேரத்தை செலவிட்டமைக்கும், சிந்தனைகளைப் பகிர்ந்து கொண்டமைக்கும் மீண்டும் ஒரு முறை நன்றி தெரிவித்துக் கொள்கிறேன். இன்றைக்கு நாம் மிகவும் ஆக்கபூர்வமான கலந்தாடல்களை நடத்தியிருக்கிறோம்.
இதுபோன்ற சவால்களை எதிர்கொள்ள, பொதுவான ஓர் அணுகுமுறை தேவை என்பதில் நாம் அனைவரும் ஒருமித்த கருத்து கொண்டிருக்கிறோம்.
கூட்டுறவு முறையில் தீர்வுகளைக் காண, நமது அனுபவங்கள், சிறந்த நடைமுறைகள், திறன்கள் ஆகியவற்றைப் பகிர்ந்து கொள்ளவும், சாத்தியமான சமயங்களில் ஆதாரவளங்களைப் பகிர்ந்து கொள்ளவும் நாம் ஒப்புக்கொண்டிருக்கிறோம்.
சில நாடுகள் குறிப்பிட்ட சில கோரிக்கைகளை, மருந்துகள் மற்றும் உபகரணங்கள் உள்ளிட்ட கோரிக்கைகளை முன்வைத்தன. இதுகுறித்து எனது குழுவினர் கவனமாக குறிப்புகள் எடுத்துக் கொண்டுள்ளனர். அருகில் உள்ள நாடுகளுக்கு எங்களால் முடிந்த வரையில் உதவிகள் அளிப்போம் என்று நான் உறுதியளிக்கிறேன்.
பங்கேற்பு நிலையிலான செயல்பாடு, கூட்டான செயல்பாடு ஆகியவற்றில் பொதுவான அணுகுமுறையை உருவாக்க எங்கள் அதிகாரிகள் நெருக்கமான தொடர்புகளைப் பராமரிக்க வேண்டும் என்று நான் கேட்டுக் கொள்கிறேன்.
நம் ஒவ்வொரு நாட்டிலும் முன்னோடி நிபுணர்களை அடையாளம் காண வேண்டும் என்றும், நாம் இன்று நடத்திய கலந்தாடல்களின் பின்தொடர்ச்சிகள் குறித்து இன்னும் ஒரு வாரத்தில் அவர்கள் இதேபோன்ற வீடியோ கான்பரன்ஸ் ஆலோசனை நடத்த வேண்டும் என்றும் கேட்டுக்கொள்கிறேன்.
மேதகைமை மிக்கவர்களே,
இந்தப் போரில் நாம் ஒன்றுபட்டு செயல்பட வேண்டும், ஒன்றாகச் சேர்ந்து நாம் வெற்றி பெற வேண்டும்.
பக்கத்தில் உள்ள நாடுகளுக்கு இடையிலான ஒத்துழைப்பு உலகின் மற்ற பகுதிகளுக்கு ஒரு முன்னுதாரணமாக அமைய வேண்டும்.
நம் நாடுகளின் அனைத்து குடிமக்களுக்கும் நல்ல ஆரோக்கியம் கிடைக்கவும், நமது பிராந்தியத்தில் இந்தத் தொற்று நோயை சமாளிப்பதில் நம்முடைய ஒன்றுபட்ட முயற்சிகளுக்கு வெற்றி கிடைக்கவும் வாழ்த்து கூறி நான் நிறைவு செய்கிறேன்.
நன்றி.
மிக்க நன்றி.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
டிஜிட்டல் மற்றும் தகவல் தொழில்நுட்பம் சார்ந்த கட்டண செலுத்துதலை பாஸ்டாக் மூலாம் ஊக்குவித்தல்
1 டிசம்பர் 2017-க்கு முன்னால் விற்கப்பட்ட வாகனங்களுக்கு பாஸ்டாகை கட்டாயமாக்குவது குறித்து பங்குதாரர்களிடம் இருந்து கருத்துகளையும் ஆலோசனைகளையும் 1 செப்டம்பர் 2020 தேதியிட்ட அறிவிக்கை மூலம் சாலை போக்குவரத்து மற்றும் நெடுஞ்சாலைகள் அமைச்சகம் வரவேற்றிருந்தது.
மேலும், புதிய மூன்றாம் நபர் காப்பீட்டை எடுக்கும் போது செல்லத்தக்க பாஸ்டாகை கட்டாயமாக்கவும் உத்தேசிக்கப்பட்டுள்ளது. நாடு முழுவதும் புதிய வாகனங்கள் பதிவு அல்லது வாகனங்களுக்கு தகுதிச் சான்றிதழ் வழங்கும் போது பாஸ்டாக் விவரங்களை உறுதி செய்ய மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் முடிவு செய்துள்ளது.
வாகனங்கள் தேசிய நெடுஞ்சாலைக் கட்டணச் சாவடிகளைக் கடக்கும் போது , மின்னணு ஊடகம் மூலம் பாஸ்டாக் கட்டணத்தை உறுதி செய்வதற்காக பாஸ்டாக் பொருத்தப்படுகிறது.
இதன் மூலம் ரொக்க வசூலைத் தவிர்க்கலாம். பாஸ்டாக் பயன்பாடு காரணமாக, தேசிய நெடுஞ்சாலை சுங்கச்சாவடிகளில் கொவிட் பரவும் வாய்ப்புகள் குறைகின்றன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651054
குடியரசுத் துணைத் தலைவர் செயலகம்
அதிகம் அறியப்படாத இந்திய சுதந்திர போராட்ட வீரர்கள் பற்றி அதிகளவில் ஆராய்ச்சி மேற்கொள்ள வேண்டும்: குடியரசுத் துணைத் தலைவர் அழைப்பு
அதிகம் அறியப்படாத இந்திய சுதந்திர போராட்ட வீரர்கள் பற்றி அதிகளவில் ஆராய்ச்சி மேற்கொள்ள வேண்டும் என குடியரசுத் துணைத் தலைவர் திரு எம். வெங்கையா நாயுடு அழைப்பு விடுத்துள்ளார்.
இந்திய வரலாற்று ஆராய்ச்சி கவுன்சில் பொன்விழா ஆண்டு நிறைவுநாள் நிகழ்ச்சியில், சுதந்திர போராட்ட கண்காட்சியை தொடங்கி வைத்து குடியரசுத் துணைத் தலைவர் பேசியதாவது:
வரலாற்று ஆசிரியர்கள் உண்மை அடிப்படையிலான ஆராய்ச்சி மூலம் இந்திய வரலாற்றை மறுமதிப்பீடு செய்ய வேண்டும். வரலாற்று ஆராய்ச்சி, தீவிர கல்வி அடிப்படையில் இருக்க வேண்டும். இந்திய வரலாற்று ஆராய்ச்சி கவுன்சில் உதவியுடன், அறிவியல் பூர்வமான வரலாற்றை, வரலாற்று அறிஞர்கள் வலுப்படுத்த வேண்டும்.
இந்திய சுதந்திர போராட்டத்தின் அறியப்படாத வீரர்கள் பற்றி அதிக ஆராய்ச்சி தேவை. இவர்களில் பலர் பற்றி வரலாற்று புத்தகங்களில் ஒன்றை வரி குறிப்புகளே உள்ளன.
விடுதலையின் அம்ரித் மஹோத்ஸவத்தின் ஒரு பகுதியாக, அதிகம் அறியப்படாத சுதந்திர போராட்ட வீரர்களின் கதைகள் எழுதப்பட்டு, அவர்களின் வேதனை, போராட்டம் தெரிவிக்கப்பட வேண்டும். சொல்லப்படாத வரலாறு சொல்லப்பட வேண்டும்.
பிரபலமான சுதந்திர போராட்ட வீரர்களின் ஆளுமைகள் பற்றி இன்னும் விரிவாக ஆராய வேண்டும். ஆங்கிலேயர்களுக்கு எதிராக நாட்டின் பல்வேறு பகுதிகளில் நடந்த பழங்குடியினர் மற்றும் விவசாயிகள் புரட்சி பற்றியும் ஆராயப்பட வேண்டும்.
ஆங்கிலேயர் ஆட்சிக்கு எதிராக போராடிய பலர் நாட்டின் பல பகுதிகளில் உள்ளனர். அவர்கள் அனைவருமே தேசிய வீரர்கள் தான்.
சுதந்திர போராட்ட வீரர்களின் உன்னத தியாகங்கள். அவர்களின் போராட்டம் ஆகியவற்றை நினைவு கூர்வது நமது கடமை.
சகோதரத்துவம், சகிப்புதன்மை, அமைதியான வாழ்க்கை போன்ற விழுமியங்கள், நமது நாகரீக வரலாற்றில் நிலைத்து இருக்கின்றன. சமூக நல்லிணக்கம் மற்றும் சகோதரத்துவம் ஆகியவற்றின் முக்கியத்துவத்தை சுதந்திர போராட்டம் நமக்கு கற்றுக் கொடுக்கிறது.
புவியியல் மாறுபாடுகள், மொழியியல், மதம் மற்றும் இன வேறுபாடுகள் இருந்தாலும், நாம் முதலில் இந்தியர்கள். நமது பிராந்திய, மத, மொழி அடையாளங்கள் எல்லாம் அதற்கு பின்புதான்.
இவ்வாறு குடியரசுத் துணைத் தலைவர் வெங்கையா நாயுடு கூறினார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810561
குடியரசுத் துணைத் தலைவர் செயலகம்
இந்தியாவின் வளர்ச்சிப் பாதையில் காப்பீட்டுத் தொழில்துறை முக்கியப் பங்கு வகிக்க வேண்டும்: குடியரசுத் துணைத் தலைவர்
புதுமையான விபத்துக் காப்பீடு மற்றும் திட்டங்களை அறிமுகப்படுத்துவதன் மூலம், இந்தியாவின் வளர்ச்சிப் பாதையில், காப்பீட்டுத் தொழில்துறை முக்கியப் பங்கு வகிக்க வேண்டும் என குடியரசுத் துணைத் தலைவர் திரு. எம். வெங்கைய நாயுடு தெரிவித்துள்ளார். புதுதில்லியில் இன்று  தி நியூ இண்டியா அஷ்யூரன்ஸ் நிறுவனத்தின் நூற்றாண்டு விழா கொண்டாட்டத்தைத் தொடங்கி வைத்துப் பேசிய அவர், இந்தியா முழுவதற்கும் விரைவில் காப்பீடு சேவை கிடைக்கச் செய்யுமாறு கேட்டுக் கொண்டார்.
2017-ஆம் ஆண்டு நாட்டின் ஒட்டு மொத்த காப்பீடுப் பரவல் 3.69 சதவீதத்தினரை மட்டுமே எட்டியிருப்பதாக குடியரசுத் துணைத் தலைவர் தெரிவித்தார். காப்பீட்டுத் தொழில் துறைக்கு 2020-ஆம் ஆண்டுவாக்கில், 280 பில்லியன் டாலர் அளவிற்கு வளர்ச்சி இலக்காக நிர்ணயிக்கப்பட்டுள்ள நிலையில், இத்துறையினர் அதற்கான பொறுப்பை உணர்ந்து, இந்தியா முழுவதும் காப்பீடு சேவை கிடைக்கச் செய்ய வேண்டும் என்றார்.
காப்பீடு நிறுவனங்கள் எத்தனை கோரிக்கைகளை நிறைவேற்றுகின்றன என்பதை வைத்துத்தான் அவற்றின் உண்மையான செயல்பாட்டை மதிப்பிட முடியும் என்று குறிப்பிட்ட குடியரசுத் துணைத் தலைவர், நாட்டின் பல்வேறு சமூக – பொருளாதார வகுப்பினருக்கு ஆதரவாக திகழ்வதுடன், அவர்களின் விருப்பங்களை நிறைவேற்றி, ஒளிமயமான மற்றும் பாதுகாப்பான எதிர்காலத்திற்கு வழிவகுப்பது பெரும் சவால் என்றும், அனைவருக்கும் காப்பீடு வழங்குவது என்ற அரசின் முயற்சிக்கு காப்பீட்டு நிறுவனங்கள் உறுதுணையாக இருக்க வேண்டும் எனவும் கேட்டுக் கொண்டார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 112
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 131.18 கோடியைக் கடந்தது
நாட்டில் கடந்த 24 மணி நேரத்தில் 74,57,970 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 131.18 கோடியைக்  கடந்தது. 1,36,76,290அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,678 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,05,066 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.36 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும். .
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 43 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 8,503 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 94,943 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.27 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,93,412கொவிட் பரிசோதனைகள் செய்யப்பட்டன. இதுவரை சுமார் 65.32 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 26 நாட்களில் 1 சதவீதத்திற்கும் குறைவாக நீடித்து, தற்போது 0.72 சதவீதமாக உள்ளது. தினசரித் தொற்று விகிதம் 0.66 சதவீதமாக பதிவாகியுள்ளது. இந்த எண்ணிக்கை தொடர்ந்து 65 நாட்களாக 2 சதவீதத்திற்குக் கீழே 102 நாட்களாக 3 சதவீதத்திற்குக் குறைவாகவும் உள்ளது.
(Visitor Counter : 119
சிறப்பு சேவைகள் மற்றும் கட்டுரைகள்
அகில இந்திய அளவிலான ஓய்வூதிய குறை தீர்க்கும் நாள்
அகில இந்திய அளவிலான ஓய்வூதிய குறை தீர்க்கும் நாள், தமிழ்நாடு அஞ்சலக வட்ட அளவில் 05.05.2022 அன்று பகல் 11:00 மணியளவில் சென்னையில் உள்ள முதன்மை அஞ்சல் துறை தலைவர் அலுவலகத்தில் காணொளி காட்சி வாயிலாக நடைபெற உள்ளது
இதற்கான மனுக்கள் அஞ்சல்  மின்னஞ்சல் மூலமாக முதன்மை அஞ்சல் துறை தலைவர் அலுவலகம், தமிழ்நாடு வட்டம், சென்னை-600002  bgt.tn@indiapost.gov.in வரும் 13.04.2022 மதியம் 15:00 மணிக்குள் பெறப்படும்.
அலைபேசி எண் மற்றும் மின்னஞ்சல் முகவரியுடன் பெறப்பட்ட ஓய்வூதியம் தொடர்பான மனுக்கள் பரிசீலிக்கப்பட்டு காணொளி காட்சிக்கான இணைப்பு  உரிய நபர்களுக்கு அனுப்பப்படும் என்று அறிவிக்கப்படுகின்றது. என சென்னையிலுள்ள தமிழ்நாடு வட்ட முதன்மை அஞ்சல் துறை தலைவர் அலுவலக மூத்த கணக்கு அதிகாரி தெரிவித்துள்ளார்.
பாதுகாப்பு அமைச்சகம்
பெல் நிறுவனத்தின் ஆர்டர் மதிப்பு 50,000 கோடியைத் தாண்டியுள்ளது
பொதுத்துறையின் நவரத்தினா நிறுவனங்களில் ஒன்றான பாரத மின்னணு நிறுவனம்  தரையிலிருந்து விண்ணை நோக்கி பாய்ந்து செல்லும் ஏழு தொலைதூர ஏவுகணைகளை பாதுகாப்புத் துறைக்கு வழங்குவதற்கான ரூ.9,200 கோடி மதிப்பிலான ஆர்டரை பெற்றுள்ளது. இதன்மூலம் இந்த நிறுவனத்தின் வரலாற்றில் முதன்முறையாக ஆர்டரின் மதிப்பு ரூ.50,000 கோடியை தாண்டியுள்ளது.
மசகான் கப்பல் நிறுவனம், கார்டன் ரீச் கப்பல் கட்டுதல் மற்றும் பொறியாளர்கள் நிறுவனம் ஆகியவை உருவாக்கவுள்ள ஏழு கப்பல்களில் பொருத்துவதற்கான ஏவுகணைகளை தயாரிப்பதற்கு பெல் நிறுவனம் ஒப்பந்தங்களை பெற்றுள்ளது. இந்த நிறுவனம் இதுவரை பெற்ற ஆர்டர்களிலேயே அதிக மதிப்பிலான ஒற்றை ஆர்டர் இது என்பது குறிப்பிடத்தக்கது. பெல் நிறுவனத்தின் இயக்குநர்  திருமதி. ஆனந்தி ராமலிங்கம் கப்பல் கட்டும் இரண்டு நிறுவனங்களுடனான ஒப்பந்தத்தில் கையெழுத்திட்டார்.
‘இந்தியாவில் உற்பத்தி’ என்ற முன்முயற்சிப் பாதையில் உள்நாட்டு உற்பத்திக்கான முயற்சியில் பெல் நிறுவனம் தொடர்ந்து ஈடுபடுகிறது. போட்டி, தொழில்நுட்பத் தரத்தின் பராமரிப்பு, மின்னணு சாதனங்கள் தயாரிப்பு உத்தியில் தனது தலைமை நிலையை நிலைநிறுத்தல் ஆகியவற்றை எதிர்கொள்ள செயல்திட்டங்களை வகுத்து வருகிறது.
எரிசக்தி அமைச்சகம்
50-வது உலக சுற்றுச்சூழல் தினத்தையொட்டி மின்னணு சமையல் மாற்றத்திற்கான நுகர்வோர்ந்த சார்ந்த அணுகுமுறை குறித்த மாநாட்டை அரசு நடத்தியது
50-வது உலக சுற்றுச்சூழல் தினத்தையொட்டி மின்னணு சமையல் மாற்றத்திற்கான நுகர்வோர்ந்த சார்ந்த அணுகுமுறை குறித்த மாநாட்டை மத்திய அரசின் முன்துறை அமைச்சகத்தின் எரிசக்தி திறன் அமைப்பு புதுதில்லியில் நடத்தியது. மின்னணு சமையல் மாற்றதிற்காக நுகர்வோர் ஆராய்ச்சிக் குழுக்கள், கொள்கை வடிவமைப்பாளர்கள், உற்பத்தியாளர்கள் ஆகியோரிடையே விவாதம் நடைபெற்றது.
இக்கூட்டத்தில் சிறப்புரையாற்றிய மின்துறை கூடுதல் செயலாளர் திரு அஜய் திவாரி, எதிர்காலத்தில் அனைத்து இந்தியர்களுக்கும் சுற்றுச்சூழலுக்கு உகந்தாக மின்னணு சமையல் முறை இருக்கும் என்று குறிப்பிட்டார். இம்முறையை சிலர், சாதாரணமாக உணர்ந்தாலும், நகரப்புறம் மற்றும் கிராமப்புற பகுதிகளில் உள்ள குடும்பங்களுக்கு மின்னணு சமையல் முறை பெரும் பயனளிப்பதாகத் தெரிவித்தார். பெரிய எண்ணிக்கையிலான மக்கள் தொகைக் கொண்ட நமது நாட்டில் ஏற்படும் வாழ்க்கை முறை மாற்றம் புவியில் பெரும் தாக்கத்தை ஏற்படுத்தும் என்று கூறினார்.
நமது வீடுகளில் 24 மணி நேர மின் வசதி இருக்கும் நிலையில், மின்னணு சமையல் முறையை நோக்கி நாம் செல்ல வேண்டும் என்று அவர் தெரிவித்தார். சௌபாக்கியாத் திட்டத்தின் மூலம் இந்தியாவில் 18 மாதங்களில் மின் இணைப்பு இல்லாத 26மில்லியன் வீடுகளுக்கு மின் இணைப்பு அளிக்கப்பட்டதாக அவர் கூறினார். உலகில் எந்த இடத்திலும் இவ்வளவு குறுகிய தருணத்தில் வீடுகளுக்கு மின் இணைப்பு வழங்கப்படவில்லை என்று அவர் குறிப்பிட்டார். அனைத்து நகரப்புறப்பகுகளிலும், 23.5 மணி நேரத்திற்கும், கிராமப்பகுதிகளில் 23 மணிநேரத்திற்கும் மின் சேவை அளிக்கப்படுவதாக அவர் கூறினார். உலகில் 700மில்லியன் மக்களுக்கு இதுவரை மின்சார வசதி கிடைக்கப்பெறவில்லை. உலகில் அனைத்துப்பகுதிகளுக்கும் மின் சேவையை அளிப்பது ஜி20 மாநாட்டின் முன்னுரிமைகளில் ஒன்றாகும் என்று மின்துறை கூடுதல் செயலாளர் அஜய் திவாரி தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929859
AD/IR/RS/RK